19.12.2022
EL
Επίσημη Εφημερίδα της Ευρωπαϊκής Ένωσης
C 481/5
V (Γνωστοποιήσεις)
ΔΙΑΔΙΚΑΣΙΕΣ ΠΟΥ ΑΦΟΡΟΥΝ ΤΗΝ ΕΦΑΡΜΟΓΗ ΤΗΣ ΠΟΛΙΤΙΚΗΣ ΑΝΤΑΓΩΝΙΣΜΟΥ
ΕΥΡΩΠΑΪΚΗ ΕΠΙΤΡΟΠΗ Προηγούμενη κοινοποίηση συγκέντρωσης (Υπόθεση M.10987 – BAIN CAPITAL / CAVERION) Υπόθεση υποψήφια για απλοποιημένη διαδικασία (Κείμενο που παρουσιάζει ενδιαφέρον για τον ΕΟΧ)
(2022/C 481/03)
1.
Στις 9 Δεκεμβρίου 2022, η Επιτροπή έλαβε κοινοποίηση προτεινόμενης συγκέντρωσης, σύμφωνα με το άρθρο 4 του κανονισμού (ΕΚ) αριθ.
139/2004 του Συμβουλίου (1).
Η κοινοποίηση αφορά τις ακόλουθες επιχειρήσεις: — Bain Capital Investors, LLC («Bain Capital», ΗΠΑ), — Caverion Corporation («Caverion», Φινλανδία).
Η Bain Capital θα αποκτήσει, κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, τον πλήρη έλεγχο του συνόλου της Caverion.
Η συγκέντρωση πραγματοποιείται με δημόσια προσφορά.
2.
Οι επιχειρηματικές δραστηριότητες των εν λόγω επιχειρήσεων είναι οι εξής:
— η Bain Capital είναι εταιρεία επενδύσεων ιδιωτικών κεφαλαίων, που επενδύει –μέσω μιας οικογένειας επενδυτικών κεφαλαίων– σε εταιρείες διαφόρων κλάδων, όπως η τεχνολογία της πληροφορικής, η ιατροφαρμακευτική περίθαλψη, το λιανικό εμπόριο και τα καταναλωτικά προϊόντα, οι επικοινωνίες, οι χρηματοπιστωτικές υπηρεσίες και η βιομηχανία/μεταποίηση, — η Caverion είναι ανώνυμη εταιρία που έχει συσταθεί σύμφωνα με τη νομοθεσία της Φινλανδίας.
Η Caverion δραστηριοποιείται στον τομέα της εγκατάστασης και συντήρησης οικοδομικής τεχνολογίας και βιομηχανικών διεργασιών, ιδίως στους τομείς της θέρμανσης, της ηλεκτρικής ενέργειας, της ενέργειας, του εξαερισμού, της ψύξης, του αυτοματισμού των κτιρίων και των τεχνικών κλάδων της ασφάλειας των κτιρίων.
Επιπλέον, η Caverion παρέχει υπηρεσίες συντήρησης για βιομηχανικές διεργασίες παραγωγής, όπως η υδροηλεκτρική ενέργεια, η παραγωγή χαρτοπολτού και χαρτιού, καθώς και οι χημικές διεργασίες. 3.
Κατόπιν προκαταρκτικής εξέτασης, η Επιτροπή διαπιστώνει ότι η κοινοποιηθείσα πράξη θα μπορούσε να εμπίπτει στο πεδίο εφαρμογής του κανονισμού συγκεντρώσεων.
Εντούτοις, επιφυλάσσεται να λάβει τελική απόφαση ως προς το σημείο αυτό.
Σύμφωνα με την ανακοίνωση της Επιτροπής σχετικά με απλοποιημένη διαδικασία για την εξέταση ορισμένων συγκεντρώσεων βάσει του κανονισμού (ΕΚ) αριθ.
139/2004 του Συμβουλίου (2), σημειώνεται ότι η παρούσα υπόθεση είναι υποψήφια να εξεταστεί βάσει της διαδικασίας που προβλέπεται στην ανακοίνωση.
(1) ΕΕ L 24 της 29.1.2004, σ.
1 («κανονισμός συγκεντρώσεων»).
(2) ΕΕ C 366 της 14.12.2013, σ.
5.